Blankapuga mutuo

La Blankapuga mutuo aŭ malpli precize Nigra mutuo, ĉar preskaŭ ĉiu samgenrano estas nigra, kvankam ankaŭ aliaj estas blangapugaj (Crax alector), estas specio de birdo de la familio de Kracedoj, kiu enhavas la ĉaĉalakojn, jakuojn, mutuojn, ktp., kaj estas parenca de la nestamasuloj de Aŭstralazio, sed tiu loĝas en Ameriko.

 Distribuado 
Tiu specio troviĝantas en humidaj arbaroj en norda Sudameriko en orienta Kolombio, suda kaj orienta Venezuelo, Gujanoj kaj plej norda Brazilo ĝis 1.500 m.s.m.

 Aspekto 
Ĝi estas la nura mutuo de la genro Crax kies masklo kaj ino ne povas esti distingitaj pro la plumaro (ne estas seksa duformismo), ĉar ambaŭ estas esence nigraj kun blanka kloakareo (kio nomigas la specion laŭ la komuna nomo), kaj havas flavajn (orienta parto de ties teritorio) aŭ oranĝecruĝajn (okcidenta parto de ties teritorio) vaksaĵon kaj bazon de griza beko. Kiel aliaj samgenranoj havas krispan kreston de nigraj plumoj kurbaj antaŭen. Tiu specio estas averaĝe 92 cm longa. La kruroj estas bluecgrizaj.Rodríguez Mahecha, José Vicente; Nigel Hughes; Olga Nieto kaj Ana María Franco (2005) Paujiles, Pavones, Pavas & Guacharacas: 51. Bogotá: Conservación Internacional.

 Taksonomio 
 Subspecioj 
Estas du agnoskitaj subspecioj:
 C. a. alector (Linnaeus, 1766) - orienta Kolombio kaj Venezuelo sude de rivero Orinoko
 C. a. erythrognatha (PL Sclater kaj Salvin, 1877) – plej orienta Venezuelo al Gujanoj kaj Brazilo norde de Amazono

 Referencoj 

 Eksteraj ligiloj 
 Filmetoj de Blankapuga mutuo ĉe Internet Bird Collection
 Poŝtmarkoj (el Surinamo) kun teritoria mapo
 Blankapuga mutuo, fotaro  VIREO Foto-Alta Rez--(detalo) 
 High Res Photo Gallery and analysis--"Birds in Suriname"  www1.nhl.nl

Kategorio:Kracedoj
Kategorio:Kokoformaj
Kategorio:Birdoj de Ameriko